Du får billigere rom uten rengjøring
Det er Thon Hotels som nå begynner å tilby sine gjester verdisjekker som de kan bruke i hotellets restaurant og bar - mot å avstå fra rom-renhold mens de bor på hotellet. All den tid du kan drikke og spise for en del av romprisen, blir rommet sånn sett billigere. Kjeden har testet ut konseptet ved sine hoteller i Brussel i noen måneder, og nå har de tatt med ideen hjem til Norge, melder Reiselivsavisen.no.- Ja, for hver hver natt du avstår fra rengjøring av rommet (bortsett fra avreisedag) får du en gavesjekk på 50 kroner, som du kan benytte i vår bar og restaurant. Alt du må gjøre er å henge et kort på utsiden av døren før klokka 02, forklarer kommunikasjonsrådgiver Camilla H. Gulsett i Thon Hotels til VG Nett. Thon Hotel Stefan ved Oslo Tingus blir først ut, bekrefter Gulsett. Rom-renholderne lar både skitne håndkær og annet rot ligge - men tømmer søppelbøtten.Ifølge Gulsett har Thon Hotels praktisert ordningen med rabattkuponger ved sine hoeller i Brussel i et halvt års tid - med god responss. Tiltaket handler ikke bare om priser og besparelser - men om miljø, poengterer hotellkjeden. Hoteller flest minner gjestene sine om at det går med store mengder vann og såpe ved vasking av håndklær og sengetøy - og oppfordrer gjennom oppslag gjestene til å tenke miljø ved å bruke håndklærne om igjen.Andre hoteller - som Tune Hotel i London - charger gjestene ekstra for håndklær, såpe og shampoo under mottoet «spar hotellutgifter, re opp selv!» Ifølge Reiselivsavisen vil Thon Hotels se an hvordan verdikupong-tilbudet slår an på Hotel Stefan i Oslo før de eventuelt utvuider tilbudet til å omfatte alle sine 60 hoteller i Norge.Ingen andre norske hotellkjeder VG Nett har snakket med har tilsvarende planer: - Nei, vi har ingen slik ordning, og har heller ikke planer om å gjøre noe lignende, sier Rica-topp Ole-Jacob Wold. - Dette er ikke noe vi har vurdert å sette i gang, sier Kristine Schaug, talskvinne for Scandic-kjeden.
Dropper du renhold, oppredning og bytte av håndklær får du rabatt på hotellrommet.